
Иттненди—цебярь ваймама! 


Тонафнема кизоть аделаво- 
манцты лядесь пингта пяк 
ржа. Максомок лама вийда от- 
личнайета и цебярьета тонаф- 
немати, иттне кармайхть ки- 
зонда интереснайста ваймосе- 
ма. Тя кизоть лама учащай 
кармайхть ваймосема пионерс- 
кяй лагерьхнень эса, молихть 
туристекяй экспедицияс и по- 
ходе. 4.500 идь молихть мас- 
совай пионерскяй лагери, 7.300 
идь ули фатяф походно-поле- 
вой ! лагерьс. 

Тя кизонда васенцеда суваф- 
неви иттнень ваймамаснон ор- 
ганизовандамаеа од форма— 
вете шис походно-полевой ла- 
герьхть, конатнень участникс- 
на физически шумбрат и воз- 
раетсна аф 12 кизода ёмла. 

Тяниевь пингть школатнень 
эзга старшай пионервожатайх- 
ненди эрявихть анокламс пио- 
нерхнень лагернай сборхненди. 
Эряви ётафнеме строевой под- 
готовка, тонафтоме синь мас- 
кировкань, сигнализациянь, т0- 
поғрафиянь элементарнай пра- 
вилатнень мархта. 

Оцю работа ётафты экскур- 
сионно-туристскяй республи- 
канскяй базась историческяй 
памятникнень тонафнемаснон 
коряе, конат ащихть Мордо- 
виять территориясонза. 

Нионерхне- кармайхть тонаф- 
немост райоттнень, коса синь 
эряйхть, республикать. Тянь 
инвеа школатнень, пионеронь 
куттневь видеа пуропто- 
вихть экскурсионно-туристскяй 
грушат, конат кармайхть вя- 
тема интереснай работа вауч- 
най работникнень, преподава- 
тельхнень, опытнай специалист- 
тнень руководетваснон зла. 

Лагерьда башка сядот идь 
каникулатнень пингста кар- 
майхть участвовандама турист- 
скяй похоттнень и экспедици- 
ятнень эса, конат ётафтовихть 
Великяй Октябрьскяй социалис- 
тическяй революциять 95-це 
годовщинанц честьс. 


Ня похоттнень и экспедици- 
ятнень задачасна ащи сянь эса, 


штоб» вишкоптемс туризмать 
школьникнень ёткеа, штоба ке- 
мокетамс синь шумбрашиснон, 
тонадоме эсь районцнон, при- 
вить тейст обороннай вавыкат. 

Тя периодст иттне кочкайхть 
лама материалда школати. Сем- 
бе ня материалхне улихть 
няфтьфт «Минь райононьке и 
ошеньке» выставкаса. А инь 
выдающайхне сатыхть права 
примаме участия Москуса «На- 
ша родина» выставкаса. 

Тя кизонь июль ковста ётаф- 
товихть идень творчествань 
олимпиада, изобразительнай 
искусствань олимпиада, спар- 
такиада, пионерхнень и школь- 
никнень военно-физкультурнай 
Веесоюзнай соревнованияена. 

Сембе ня мероприятиятнень 
организованнайста ётафтомасна 
макссихть возможность `иттнен- 
ди разумнайста ваймамс. 

Юнай техникне, натуралист- 
тне, жувататнень лангса шеф- 
не кармайхть мольфтема эсь 
работаснон педагокнень, стар- 
шай пионервожатайхнень руко- 
водстваснон ала. Ламосна уча- 
щайхнень кармайхть совмещать 
разумнайста ваймаматв колхоз- 
са полезнай работать мархта. 

Кизонь  периодтв әряви 
использовандамс военно-физ- 
культурнай работать келиста 
развертываниянцты. Тявиень 
пингть эряви кярьмодеме спор- 
тивнай площадкатненв, читаль- 
нятнень оборудованияенон- 
ды: анокламс васта кружок: 
нень эса занятиятнень ётафто- 
маснонды. 

ВЛЕСМ-нь горкомтне, рай- 
комтне, школьнай комиссият- 
не, народнай образованиянь 0т- 
делхне должетт тщательнайста 
кярьмодемсе пионерхнень и 
школьникнень кизонь вайма- 
маснон организовандаманцты 
анокламати. И ушедомс тя анок- 
ламань работать тяникиге. 

Иттнень колга оцю заботать 
вельде можна максомс здоровай 
ваймама, штоба сай тонафнема 
кизоть васьфтеме бодрайста и 
шумбраста. 


ПАКСЯТНЕНЬ ЭЗДА 


Оргавизованнайста молихть | ленв «Якстерь знамя» 


павеянь работатне «Марстонь 
вий» колхозса. Шарьхкодемок 
мебарьста СССР-нь СНЁ-ть и 
ВЕЩ б)-ть Центральнай Комите- 
тонц колхозникненди дДополни- 
тельнай пандомать колга мартть 
13-це шинь постановленияенон, 
сембе колхозникне вишкета 
мольфтьсазь работань темпенон, 

Сокамета и видемста колхоз- 
никне нормаснон пашкотькшие- 


сазь вельф. Плүгарьхне нор-| 


маснон пяшкотьвшнесазь 125- 
—130 проценте. 

Цаксясь явонтф звевава, ко- 
за кемокстаф 18 звеновод. Сем- 
бе звенатне соревновандайхть, 
штоба сатомс оцю урожай. 

В. Вищняков. 

П. Селища, 8,-Нолянскяй 
район. | 


д 


Паксянь работаса оцю МЯЛЬ- 


колхо- 
зонь колхозникне. Пахарьхне 
нормаснон пяшкотькШНесазь 
вельф. 

Бригадатне эсь ётковаст со- 
ревновандайхть, штоба инь 
куроконь пингть аделамс пак- 
сянь работатнень: сокамать и 
видемать. 

Кубасов. 

Рыбкинскяй район. 


* рЫ 
% 


Порапа велень Карл Маркеть 
лемса колхозса  колхозникие 
радостнайста васьфтезь паксань 
работатнень. Омбоце бригадань 
пахарьхне: Ив. Пономаревеь, 
Ф. Ануфриевсь и лиятне сокам- 
ста нормаснон пачфнесазь 150 
проценте. 


Мих. Ҹекашкин. 


са работайхть Сире Сомзй ве-} Бовылкинскяй район. 


СЕМБЕ МАСТОРОНЬ ПРОЛЕТАРИЯТНЕ, ПУРОМОДА МАРС! 


Коиеополонь 
ВАЙГЯЛЬ | 


ВЛИСМ-нь МОРДОВСКЯЯ ОБКОМТЬ И САРАНСКЯЙНЬ ГОРКОМТЬ ГАЗЕТАСНА 


- ЛИСЕНДИ 
9-це КИЗОСЬ. 


—_\м 


Адрессь: г. Сарансн, 
Советская: ул., Дом печати, 


«СССР Н—169» самолетть экипажец 
СНИМКАСА: Кержи ширде видити (вяре) самолетонь командирсь И. И. Черевичнайсь, научнай 


группань начальниксь 


кийсь и гидрологсь Н. Т. Черниговскийсь. Омбоце 
радистсь А. А. Макаровсь, омбоце борт-механиксь 
Дурманенкось и васенце борт-механихсь Д. П. Шепуровсь 


Высоноширотнай энспедициясь сась 


. С Либинць,тштурмаць В. А. Аккуратовсь, омбоце пилотсь М. 
дса магнитологсь—астрономсь М. Е. Острекинць, 


Каминс- 
колмоце бортмеханиксь А. В. 


Фотосы ТАСС-ть. 


Н. Борукинць, 


оснуву 


ея нише 


ПЕРЕЛЕТТЬ УЧАСТНИКОНЗОН ЦЕНТРАЛЬНАЙ АЭРОПОРТСА ВАСЬФТЕМАСНА 


11-ще майста 5 частета 37 минутаста 
шобдава «СССР Н—169» самолетсь кеподсь 
Архангельскяйть маласа ловса вельхтяф 
аэродромть эзда и тусь Москуть шири. 

Шить 12 частета самолетсь эвондась сто- 
лицать вельксе. Экспедициянь отважнай 
учаетникзень Московскяй аэропортса васьф- 
тезь прославленнай полярвикне, летчикне, 
арктическяй мореплавательхне, советскяй пе- 
чатть лама представителенза, а тяфта жа род- 
нойсна и ялгасна. Васьфтихвень ёткса— 
Папанин, Ширшов, Мазурук, Водопьянов 
ялгатне и лият. 

Валгомок Московскяй аэродромти, экспе- 
дициять сембе 10 участниконза валгондыхть 
воздушнай корабльть эзда. Полярникнень 
седивакска приветствондасазв и поздравлян- 


Обсуждают 
михайловецнень 
сёрмаснон 

Живой отклик мусь Ромода- 
новскяй райононь Михайловка 
велень од ломаттнень сёрмасна 
колхознай велети культурнай 


1940 кизоть пестонза Иракть 
правительствац Турцияса эсь 
посланниконц вельде аф весть 
мярьгондеь СССР-ть 


дасазь заданиять успешнайста пяшкодеманц 
мархта, макссихть тейст панчфонь 10 бу- 
кетт. 

Самолетть командироц Черевичвый ял- 
гась эсь нюрьхкяня речеонза азозе: 

— Коса ба афоль уле минь экспедицияньке, 
минь фалу маряськ минь могучай родинзнь- 
конь заботанц, родной народоньконь внима- 
нияни. Работась, конань минь тиесвк, тиевы 
и анок сонь тиймонза любой советскяй л0- 
манць, любой патриотсь. Фалу и сембе васт- 
са минь инголенк ащесь Сталин ялгать вдох- 
новляющай и кельгома образоц. Минь фалу 
аноктама любой заданиять пяшкодеманиты, 
коза ба минь афолемазь куче родинаньке. 


(ТАСС). 
НАРКОМИНДЕЛСА 


СССР-ть и Иракть ёткса отношениятнень колга 


кодама-либа декларациянв пе- 
чатламаса. Тяфтама емыеласа 
эста ульсь максф иракскяй 
правительствати ответ, мезть 


прави- 
инкса и лоткасть переговорхие. 


видонь тиемать колга. 

Мельцанскяй районовь ком- 
сомольскяй организациятне 
оцю мяльса эсь собранияснон 
эса обсуждают тя еёрмать эса. 
Тафта Шигоньскяй, Пятинскяй, 
Александровскяй комсомоль- 
скяй организациятне, обсуж- 
дандамок тя кизефкеть собра- 
нияса, лихтсть лама конкретнай 
мероприятият. Синь тисть ни 
ульцятненди культурнай вид, 
тисть порядка эшихненди. 

Вомсомолецнень тя инициа- 
тиваснон поддерживают колхоз- 
никне. Синь, ваномок комсо- 
молецвень примерснон ланге, 
примосихть активнай участия 
колхознай ведети порядкань 
тиемаса. 

Лунченкова. 


тельстванцты ладямс СССР-ть 
и Иракть ёткса дипломатичес- 
кяй отношеният: Така пингть 


иракскяй правительствась 
азондесь мяль, штоба советскяй 
правительствась, дипломати- 
ческяй отношениятнень ладя- 
маснон мархта фкя пингета, 
печатлаль декларация арабскяй 
странатнень, сяковь бёткса и 
Иракть, независимостьснон при- 
знаниянц колга. СССР-ть пра- 
вительствац, лувомок цебя- 
ренди СССР-ть и Иракть ёткса 
дипломатическяй отношениянь 
ладямать колга предложениять, 
вшезе лувонда, однака, возмож- 
найкс обусловить тя кизефкеть 


Тя кизонь 3-це майста ирак- 
скяй правительствась Анкара- 


са советскяй посолть вельде 
тага мярьгсь ладяме диплома- 
тическяй отношеният СССР-ть 
и Иракть ёткса, аф путвемок 
тяниень пингть дипломатичес- 
кяй отношениявь ладямада 
башка кодамовок лия условия, 
кода арабскяй странатнень 
колга декларациясь. 

ССОР-ть правительствац 
валхтозень эеь возражениявзоя 
и примазе иракскяй прави 
тельствать предложениаиц дип- 
ломатичеевяй отношениянь да- 
дамать нолга. 

р оет еее 

ВАШКОТЬКШНЕСАЗЬ ХҮІІ-це ПАРТКОНФЕРЕНЦИЯТЬ 
РЕШЕНИЯНЗОН 


(бсудинданок ХУШ-це пар-| Сявомок пример сонь эздовав, 


тийвай конференциять решени- 
янјон, консервнай комби- 
натонь комсомолецне лихтсть 
конкретнай мероприятият: 
Путеть эсь инголест задача — 
сатомс трудонь оцю производи- 
тельность, пебярьгофтоме нол- 
дави продукциять качестванц, 
тюремс рабочай васттнень эса 
чистотать и порядкать инкса. 

Комсомолецие няезь, што 
браксь лисенди тоса, коса аш 
надлежащай порядка и чистота, 
коса аф шарфневи мяль инст- 
рументтнень шира. Тяда меле 
комсомолецие кармасть лездома 
партийнай организацияти тех- 
нологическяй процессть состоя- 
ниявц цебярьгофтомаса. Реза- 
вва  комсомоякась васенцеда 
вяфтезе, што аньцек инстру- 
менттнень мельге цебярь уходть 
пингота можна сатомс оцю 
производителвность. И виде сон 
эрь ковня пяшкотькшнесы вы- 
рзботкань нормавц 150—170 
шродевтс. 


лия комсомолецневок и аф со- 
юзнай од ломаттне тисть эсь 
рабочай вастозост порядка. И 
тя работати; кода результат, 
арась ся, што лама комсомолец 
нормаснон кармасть пяшкотьк- 
шнема вельф. 

Нолдави продукциять качест- 
вац пяє кассь мекольдень 
пингть. Ёда ивголи ульсь про- 
дукциять качествац пяк ёлма, 
то тяни качествань процентсь 
пачкотькшни 95—98 процентс, 
а предмайскяй соревнованиять 
пингста пачфтьф 100 про- 
центе—выешай сортс. 

Тяниень пингть рабочай ва- 
сттне ащихть санитарно-гигие- 
ническяй отношенияса отлич- 
найста. Эрь рабочайсь тиенди 
работада меле чистка эсь ап- 
паратуранцты: 

Вишкста моли тюремась по- 
терятнень каршес. Сырьесь тя- 
ниень пингть пцтай марнек 
использовандакшневи. 

Тихонов. 


СТАХАНОВЕЦНЕНЬ КАСОМАСНА 


Наталия Михайловва Бурал- 
кинась консервнай комбиватса 
работай сисемце кизось. Мзяр- 
ҳа сась сон производетвав, 
учьсь малограмотнай и пяк 
кржа содась производстваса 
работамать колга. Сонв рабо- 
тасопза васенце аськолкеоке 
ащи котелхнень штамасна. 


’ 1936-це кизось арси знаме- 


нательнай датакс од стирнять 
эряфса. Наташась макссь заяв- 
0. орвиай О 
бинатонь комсомольскяй орга- 
низацияеь сонь эняльдеманц 
пяшкодезе, кода цебярь работ- 
нинань, стахановкань, примазе 
Менинско-Сталинскяй — комбо- 
мблть рядонзонды. 

Взсень пингстакиге комсо- 
уольскяй организациясь кар- 
мась макссема тейнза оцю 
лезкс производстваса работань 
процессть тонадомаса, лездсь 
тейнза полүчамс квалифика- 
ния. П эсь упорнай трудонц 
вельде сон сатни консервнай 
цёхса желовщицань квалифика- 
ция. Тюремок оцю вийса нол- 


ЧИ О «25 


дави продукциять касфтоманц! 
Бас 


_ ТРУДТИ КЕЛЬГОМАСЬ 


Рабочай костюмса станокти 
комафста ащи Николай Плодо- 
масовсь. Оржаста ваны покор- 
най станокть резенонзон ланге. 
Сов тии изделият. Шарфтомок 
рычагть, станоксь лоткась. Тар- 
газе резецть, лихтезе зепетон- 
за панжемать и панжезе замок- 
са: пякстаф точилкать: токсв 

- пяв вишкота· кармась точил- 
кать шарфнема. 
"Мон `пяк  внимательнайста 
ванояь сонь .работанц мельге. 
Суронза. шашнесть, кода мярь- 
гат, тальянкаса морамста. Шо- 
вазе металлїь керсеманц эзда 
ношка резецть. Аяок. Резецев 
валдөмеь и оржамсь. Оржа ре- 
зецеь—тя оцю производитель- 
ностть .сатомаса основа, 

Лоткафтозе точилкать и пяк- 
стазе замокса. Аф ‘содамок мезе 
тии, мон кизефтине. сонь: 
= Мезе тов тяфта тият? 


‹бонць, работамок эсь, тевонц |, Николай тяддень жизоть туй 


и цебярьгофтоманц инкса, Бу- 
ралкина ялгась арси лучшай 
производственниконь— стахано- 
вецонь ряттненди. 

Аф аньцек сонць няфви ра- 
ботасонза стахановскяй пока- 
зательхть, во и лезды эсь ял- 
ганзовды араме стахановкакс. 
Сон эсь профессиянзонза то- 
нафтозень Ершова, Вукурина, 
Волкова комсомолкатнень. 

Производительностть касфто- 
пни цитощиалистическяй, 
боткань норманц пяшкотькшне- 
сы эрь ковня 180—185 про- 
центс. 

Сон аф аньцек цебярь про- 
изводственница, но и активнай 
общественник. Аккуратнайста 
пяшкотькшнесыне комсомолонь 
комитетть ширде макеф пору- 
чениятнень. Машфтозе эсь аф 
содамашинц. Тяниень пингть 
работай цебярьста эсь идейно- 
политическяй уровенени каеф- 
томанц лангса, тонафнесы 
ВЕП(б)-нь историять, лувонды 
лама художественнай литера- 
тура. 

Панькин. 


мезьса. 

Шарфтеь эсь токарнай ста- 
ноконцты. Шарфтозе станокть 
гайканц, нолдазе электричес- 
кяй токть, и шумназевсь мо- 
тореь. Сон аноклась банко- 
мойникти соскат. 

Нежедсь ваксозонза цеховь 
начальниксь. 

— Тя тевть кадоме эряви! 
Ушетт шкифе тулкань тиема. 

Николайсь может тиемс кон- 
сервнай комбинатти _эрявикс 
изделият. Эрь гайкась эряви 
и содасы эсь назначениянц. 
Тулкась авок, тиф омбоцееь, 
колмоцесь... 

— Нормась— вете  минутати 
фкя гайка. А сон вете мину- 
таста тии кафта, а кой-коста 
и колма! — Ивадсь сонь карше- 
зонза ащи Кудрявцев учениксь. 
Синь кафцьке. комсомолент и 
работайхть фкя лаца. 


приона 


тиемани. зангса, отвечась;—Ве-|Якстерь Армияв служама. Сяс 


1130 
ВЕС! 


7 _питви и пяк ‘эря-|и оцю мяльса тонафнесы воен- 
с! Тяфтак сонв кадоме аш | най ·тевть. «Эряви “тяникиге 
кожа: Кис-кие ° Нойкайтсы ре-1 улеме анок» —корхни · сидеста 
зепть, а сон њтовзис гаф тули { призывник ялганзонды:  Воев»{ (одзеы. аф, кальдявета эрь гай- | ническяй ‚цеху работаиа. 


"цек отличнайхть. 


КОМСОМОЛОНЬ ВАЙГЯЛЬ 


АППАРАТТНЕНЬ ЭСА 


Кота кизот работан ни кон- 
сервнай комбинатса, Но кодама 
жа сатонь сатфкста ня’ кизот- 
нень пингста. Сань комбинату 
работама профессияфтома. Й 
шарвхкотьф, што квалифици- 
рованнай работае путоме мовь 
ашель кода. Сяс мес. аньцек 
эста васенцеда васедень произ- 
водствань сложнай техникать 
мархта. И путомазь аппарату- 
рань штама. 

Лама сашендовсь путомс вий - 
да сянди, штоба получаме к0- 
дама-вябудь квалификация. Но 
аш стама трудностть, конат ба 
синделезь ломанть волянд и 
вийнц. Кармань тонафнемост 
производетвеннай процесенень 
и кота кизоста получань не- 
сколька профессия. Отличнай- 
ста максыне техническяй ми- 
нимумонь норматнень, кассь 
общай кругозорозе. 

Насосса рабочайнди учени- 
цань работаста курокста ётаф- 
томань комбинатонь дирекци- 
ясь сложнай аппаратураса ра- 
ботати. Тя шить мон мзярдон- 
га аф юкстаса. Сяс мес тянь 


эзда. сявомок тонадовь лама | 


лия аппарата работама. 

Й тяни; работамок вакум 
аппаратса, пяшкотькннеса нор- 
мазень 148—150 проценте. 
Монь ялгазьти Кудрявцева Ма- 
ряти васенда пяк стакаль ра- 
ботаме. Савсь макссемс пяк 
лама лезкста. Тяниень пингть 
сонга работай сложнай аппа. 
ратураса алянь профессияез. 
Марясь тяфта жа стахановка, 
производетвеннай норманц пяш- 
котькшнесы ламодз  вельф. 
Сонга может тяви работамс 
лия профессияса. Любой пинг- 
ста сон может работамс вакум 
насосонь станокса. Комбинат- 
сонк Кудрявцевать лаца комсо- 
молкада и аф союзнай од 
ломаньда лама. Тяфтамкс лу- 
вондовихть Буянкинась, 
лушкинась и лият. 


эряфть эса. 


Саяпина. 


Га- 
Синь э3- 
дост ламотне примосихть ак- 
тивнай участия общественнай 
Монь  кочкамазь 
ВЛЕОМ-нь комитетти членкс, 
стенной газетань редакторан, 

Ю ПРОИЗВОДИТЕЛЬНОСТТЬ И-ЧИСТОТАТЬ ИННА 


'РАБОТАН СЕМБЕ СЛОЖНАЙ 


1" КОМСОМОЛЬСКО-. 
| МОЛОДЕЖНАЙ 
ЗВЕНА 

Сире Ковызяйскяй велень 
колхознаћ — комеомольскяй - ор- 
ганизациясь активнай участия 
примоси тундань работатнень 
эса. Сембоц комсомолецта тя 
организацияса лувондови 12, 
вонатнень эзда вейхксотне ра- 
ботайхть колхознай производ- 
стваса. 

Макссемок колхозти оцю 
лезке сельскохозяйственнай ин- 
вентарть петемаса,  меетнай 
удобревиянь кочкамаса, комсо- 
молецие тяниень пингть пак- 
сянь работатнень эса няфнихть 
трудонь опю  производителв- 
ность, пяшкотькшнесазь и 
вельф пяшкотькшнесазь нор- 
маснов. : 

Комсомольскяй оргавизаци- 
ять инициативанц вельде пу- 
| роптф  комсомольско-молодеж- 
най звена, кова ащи вете ком- 
сомолецста и колма аф союз- 
най од ломанень эзда. 

Тундань видемань пингонди 
колма комсомолецт кемокстафт 
плугарьке. 
Кильдюшкин. 
Пурдошанскяй район. 


г 


СНИМКАСА: Рузаевскяй железнодорожнай школань ученикне-отличникне (кержи ширеста ви- 
дити)—А. Субягинць, К. Шатаевсь, М. Соломоновсь, В. Чербась, Д. Адмакинць и А. Шеинць. 


коматса бтнесы допризывнай 
подготовкать. И отметканза ань- 
Цебярьста 
работаманкса и общественвай 
работать инса получакшнесь 
аф фкя благодарность. 

Сурксоке ащи серебряннай 
стружкатне пяярихть фкя 
васте. Кельгсы сон тя тевть. 
Нльне тявь колга сонь ули 
кельгома мороц: 

«Уходите вы стружочки, 

Серебрянные кружочки — 

Соберу потом я вас 

Отправлю в амбар — запас. 

А потом на сплав в завод, 

А потом и к делу в счет». 

Тя сонь кельгома мороц 
стружкатнень колга, 

— Стружкатнень стане жа 
эрявихть ванфтоме. 

— Фкя стружоксь—тя оцю 
богатства, — отвечась цехонь на- 
чальникти. 

— Кодз,отаноксь аф обижак- 
шетянза?— 

— Отанокеь богатырь: автк, 
якак _ мельганза . цебярьняста, 
эста сяда послучинай. ули. Эрь 
шиня · станокть. · работать аде: 


ламда меле ваденьдеы бензинца. | никти, штоба ётафтолезь меха- 


“і 


кать работанц. Аньцек тяфта- 
не сон сатнесы трудонь произ: 
водительностть. Кизефтемок вы- 
работкань норманц, сон екром- 
найста отвечась. 

— Сядода кржа аф эряй. 

Николайть аноклаф продук- 
циянц качествац фалу 100 про- 
центнай— высшай сорт. 

Консервнай комбинату пос- 
туплениядонза ивголе ашезе 
сотце, мезе стамсь механичес- 
кяй цехсь, ашезе сотце, кода- 
ма стамсь токарень професси- 
ясь. Вестенге ашезь няе токар- 
най станок. Колма кизода тяда 
инголе комбинатонь дирекци- 
ясь сявозе сонь слесаренди уче- 
никоке. Тяфта сон работакш- 
несь слесарнай цехса. 

— Тя шалуйць аф тонафто- 
ви, — корхвесть кой-кона рабо- 
чайхне. 

Весть кода-бди повсь меха- 
ническяй . цехть токарнай отде- 
лениязонза. (ембе мялец прась 
слесарнай тевть тонадоманпты. 
Кармась арьсема электродвижу- 
щай станоктв колга. Эста кар- 
масв эняльдема цехонь началь- 


Фотось Веретенниковть. 
ЕО ИВИИОМЕНЕО ВаИФРт С ЕЕК 


Эняльдемац ульсь пяшкотьф. 
Николайть заветнай мечтац 
ётафтовеь эряфе. Завязе то- 
каренди учениконь вастть. Сонь 
1939-це кизоня касфтозь каф- 
та разряде, а ётай кизоть кол- 
моце разрядти ётафтозь, тяд- 
день кизоня —нилецети и вете- 
це разряттненди. 

Ученикть эзда арась ветепе 
разрядонь токарь. Отличнай- 
ста работамс, содаме машинать 
и якамс мельганза бережнайста 
—тя главнайсь — корхни эсь 
учениконцты Кудрявцевти. Вов 
ни омбоце кизосв, кода ащи 
Плодомасовсь почетонь доска- 
са. 

Сувамок предмайскяй социа- 
листическяй соревнованияти, 
няфтсь апак няенть сатфкет 
комбинатонь условияса. Нинге 
кивок токарьхневь эзда тяфта- 
ма показательхть, кодамот сатсь 
Плодомасовсь, ашесть няфне: 
Март ковста тяддень кизоня 
ворманц  пяшкодезе ламода 
вельф, а майть васьфтезе 260 
проценте нормани ‘паткодема- 
са. ь алза 


Пса ос АОИ, 

роль. 


‚С, Самошкии. 
а. 


"ШОБДА ВЕСТА 


1н106да з вөсь и вармась вяшкондеь, 
Постеа матодовсь дозорсв, 

Картать вельксса начдивсь тяшнесь, 

< Мораеь салаваня мор. 

— Равжа кранч, тят паньце мельган, 
Мон. тейть пищакс аф улян, 

Арьсят, эрямать аф кельган? 

Монць орелан—аф гульнян. 
Эрдинарецть мялец касондсь, 

‚ Вулкцондеь моронц команлирть, 
Юп мяльхть прязонза сашендеть— 
Вольнайкс тиемс сембе мирть. 
Весь ни ‘ётни омба пяли, 
сост удомась утясь, 

Ведсь Уралса пиксокс пяльди, 
1Побда берягсь офтокс стясь... 
Куттнень пряса кеподсть толвят, 

· Аяйса якстерьготкшнесь ведсь, 

Тя предательствать путф кядеь, 
Акша варвархне сей нолдафт, 

‚ Штабтьке крышанцты толсь педсь. 
Вишкста чакордеть пулеметттне, 
«Зря Чапаев тон тюрят, 

Курок маштыхть тонь патроттне, 
Сембе сякокс сявф улят. 
Командир, пря максат, аяф?› 
Зеякайкс ане акша зверсь. 

< Аф, аф максы пря Чапаев! 
Вядени эзда шудесь вереь. 
Петькась берякть эзда ляцендсь, 
Путнесь варвархненди пе, 

А Чапаев ляйти яцесь, 

Штоба уемс шуди ведть. 

Но вов вишкомсь кивинь пиземсь, 
Вармась оцю воляат кандсь, 

Уйсь геройсь фкя кядьса, сизесь, 
Жолъвяй ведсь утязе прянц. 

цю горя!.. Кода кандсаськ! 
Эрьфтсь начдивть бурливай ведсь. 

< Кафкеть. минь ивксонза кяжть пандсаськ, 

‹ Мюштась винтовкать вии кядьсь. 
Атм Чапай. Боецне шисот! 
«Сембонь горясна юмась, 
Командирхне: Ворошилов, 

Фрунзе, Тимошенко састь. 

М боеннень лакась версва, 

. Сембе ивголи срхкасть, 

Тапафт зкшетнень пяк нярьсна, 

· Ляткенень песна степса сафт. 


$ 


ж 


%* ж 

А ведеь Уралса- стаки шудесв, 

аром вастса волнась пихтсь, 
°Й добычанц ёткеост удофтсь, 
Анъцек славани лавгти лихтсь. 


1941 к. 


комсомолонь ВАЙГЯЛЬ 


= Пьянзин. 


ОХОТАСА 


"Тейне ‘арам, 

Ськамон эрьхкть трвасан, 

Кашт аф моли 

Нерьфсон тувдань вирсь. 

Ковсь од тарвазке 

Повфтаф келуть пряса, 

Шуфттнень эзда 

Йорявеь эрьхкти цильфеь. 

Сетьме, 

Сетьме 

Тячиень вень венельсь, 

Восток ширесь 

Заряса ни архтф. 

Бта, мярьгат, 

Вирти— сенем менельть, 

Панчфу кужекс, — 

Тяштю бокоц прафтф. 

Кальхнень ала 

Сенди-шяйхнень ёткса, 

Локстинь сялдазкс, — 

Ковсь монь эздон кяшсь. 

Эх, и эрьхке! 

Кода Пушкинть 

Пяярьфть вярьде 

Изумрудонь пяштть. 

Эрьхке потмакссь 

Няеви крхкаста, 

Варштань вдрукста— 

Ведьлопшне люкайхть: 

Тона бокста, 

Мельцеконя, саста — 

Целай стая 

Вирень яксяргт сайхть! 

Эх и радан! 

Изь юма охотась, 

Арьсеф мяльнень 

Пяшкодине вельф. 

Апак фатяк 

Тундань венясь ётась,=— 

Вете яксяркт 

Шавовь зарянь берьф! 
1941 к. 


бфксса, — 

„Литературнай. страница 


ШОЛОМ- 


(Кулома шистонза сявомок 

Майть 18-це шистонза топо- 
ди 25 киза известнай еврей- 
| скяй писательть Шолем-Алей= 
хемть кулома. шистонза сяво- 
Мок. 


Шолом-Алейхем шачеь Украи- 
наса 1859-це кизоня, кулось 
1916-це кизовь майть 13-це 
шистонзг Нью-Йоркса,коза совь 
кандозе имгериалистическяй 
войнась. 

Эсь литературнай деятель- 
ностенц ушедозе 1883-це кизо- 
вя. Художниксь-резлистев вы- 
ступает кода еврейскяй бедно- 
тань бытописатель. (онь мас- 


терствац пяк оцю вийса 
няфтезе идень эряфть эсь 
«Мальчик Мотл» произведени- 


янц эса. Аф стак великай про- 
летарскяй писательсь А. М. 
Горький макссь тейнза востор- 
женнай отзыв. Сон сёрмадеь: 
«Книгацень Тонь получайне, 


= 


И. Девин. 


УЛЬХТЬ СМЕЛАЙ... 


Ф. Тултаев ялгазти. 


Лама еёрмада получань эздот, | А сай сёксеть армияв 


Лама ташият тостоконь кулят. 


лийкстат... 


И армейскяй лажадомат эсот | Пара ялгаке тейть винтовкась 


Арьсекшнят и еёрманя учат. 


Мярьган, тоньшьке тянь 
кувалма видеть 


Азат тейне: дескать, видецят. 
Или тяштят: учат лацон 
кизоть, 


арась, 
Марса якат, бойска марс 
туят. 
Боевой тон вахтасовок, 
варжак, 


Ульхть пяк смелай...надиян, 


| улят! 


1941 к. 

АЛЕЙХЕМ _ 


25 кизонь подана 
лувине, рахавь и аварьдень— 
чудеснай книга! Квигасв тей- 
не пяк. кельгови, нинге весть 
азса превосходнай книга! Сем- 
бе сон пяшксе · тяфтама слав- 
най, добротнай и мудрай кель- 
гомада народти, з тяфтама чув- 
ствась пяк редкай минь шис- 
ТОН». 

Шолом-Алейхем сёрмадсь и ро- 
маттка. Синь эздост сембодонга 
пяк значительнай «С ярмарки» 
автобиографическяй романоц. 

Сон няфнесыне оцю вийса 
вапитализманр\ условияса «емла 
ломаннятнень» `обреченностьс- 
нон. «Емла ломаннятв» сембе 
попытканза мүмс эсьтейнза 
уженя капиталистическяй мир- 
са аделакшневихть неудачаса. 


Инь кельгови геройкстейнза 
ульеь Тевье—Молочник, под- 
линнай ломань, философ и 
поэт. «Тевье— Молочвик» —тя 
повесть ХІХ векть песта и ХХ 
векть ушедометонза еврейскяй 
трудовой семьянь колга. 


Шолом-Алейхем — мировой ли- 
тератураса фкя инь величайшай 
юморист. Сонь юмороц — тя 
«сельмеведень пачк рахама». 
Писательсь содасы, што ломат- 
тне, конатнень лангса сон рах- 
си, «винафтома виноватт»; 
рахсемакс синь тиезень убогай 
и бесправнай эряфеь. Аф ва- 
номок пичефкеть ланге, шолом- 
алейхемовскяй рахамса пяк 
оцю верондама народнай тевти. 

Народти Шолом-Алейхемть 
верондамац нинге весть кайго- 
зевсь сонь завещаниясонза, ко- 
са сёрмадеь сон: «Воза ба мон 
афолень кула, катк монь кал- 
масамазь тоза, коса покоея- 
дайхть простой .еврейхть—ра: 
бочайхть, настоящай народсь, 
штоба памятниксь, конавд пут- 
сазь монь калмозень лангс, 
мазелгофнелезень монь перьф- 
кән ащи простой калмотнень, 
простой калмотне мазелгофве: 
лезь монь памятникозень, — ко- 
да простой честнай народеь 
монь эряфозень пингста мазел- 
гофнезе народнай писательть» 

Советскяй читательти Шолом- 
Алейхема ащи кельгома писа- 
тельке. 


ММММ ММММ ЛЬ ЧЧ о РАМ МРМЧЧАМЧУЧЧЧИЧЧЧЧЧЧЧЧ РЧА 


Од ломанть образоц советскяй 


лЕтератураса 
^ (Читателевь конференциять итогонзонды) 


Эрь . передовой. советскяй од | Сталиновь  партияти; кона 
ломанти эрави пебярьста с0-| макссесы эсь вийнц мивь со- 
ламс художественнай литера- | пиалистическяй родпнаньконь 
турать, тонафнемс сонь эздон- | еялатоволдонь · кемокстамавц 
за эряис, трудносттнень кар- | иякса. 
тес тюремати, воспитандакш-} (оветекяй од. ломаттненди 


иемс художественнай литера- 
турать коряс эсь характеронц 


арасть инь. келеговике граж- 
дансклй войвань мужественнай 


и кемокснеме воляни, тонаф- | геройхнень— Левивсонть, ·Па- 
немс мужественнайкс улемати.|вел Корчагинть, — Ко- 
Именна. вя, чертатнень обязан | жухть, Чапаевть, об- 


колга 


еўвәфнемс эсь эзонза минь |разсна, конат максеезь сембе 
эпохань од ломанць. Художест- | вийснон народнай тевть тор- 
веннай литературать. лувомани | жествани инкса. Эрь од. л0- 
эса ащи ломать культурнай|манць подражает тейст, ёрай 
уровененц серен. улеме. ·. стамке, старандай 

Лувомок цебярь книга, .чита- | улемс синь лацост мужеетвен- 
тельбь кепсесы . эсь содама- | найхс, (ле и художеетненнай 


ини, сяда крхкаста тонадсы- 
ие. общественнай явлениятнень. 
Максомс ‚од ломанти цебярь ху- 
дожественнай · произведения— | с 
значит нафтемс, минь пивгонь 
передовой од ломаненв образ 
большевиетскяй качества марх- 
та, няфтеме ломань, кова .пеф-: 
тема преданнай Лениновь — 


лилературать значенияц ломат- 


тнень воспитандамаса пяк опю.- 


Эряфеь тиендеви сембе: сяда 
сложнай, лихтибрякс шавихть 
од событиятне, эрь шиня со- 
ветскяй народсь тиенди трудо- 
вой фронтса од победат. Эря- 
фонь нал -- явлениятве ғ муйен-: 
дыхть-эсьтеїет оцю ваета ху- 


2 


Дожественнай литератураса. 
Великай пролетарекяй пи- 
сательеь Алексей Максимович 
Горький корхтась: «Минь кни- 
ганьковди основной геройке 
должеттама кочкамс трудть, 
лиякс мярьгомс, ломанть, конац 
организовандаф трудонь про- 
цессть мархта, конац миньцонк 
вооруженнай современнай тех- 
никань сембе мощеа, ломанть, 
конац эсь очередьсонза тиендь- 
сы трудть сяда тёждяке, про- 
дуктивнайкс, кеподемок сонь 
искусствань степеньти». Имен- 
на социалистическяй трудть 
мекольдень пингть е0- 
ветскяй: литератураса появасть 
лама произведеният, конатнень 
эса вяфневи трудеа ломанть 
формированияц. Появасть про- 
изведеният злободневнай тема- 
тикас коре— стахановскяй дви- 
жевиять и социалистическяй 
соревнованиять колга. Юрий 
Крымовть «Танкер Дербент» 
произведенияни әса вяфневи 
стахановскяй движениясь и с0- 
циалистическяй  соревновани- 
ясь. Кие лувозе тя книгать, 
ся ламос мяляфтеы Басов ме= 
ханикть, кова тюри стаханов- 


скяй, созидательнай трудть еа- 
томанц инкса. Именна трудо- 
вой фроятса тиендевихть ло- 
манти стама качестват, конат 
эрявихть коммунистическяй 0б- 
ществань строительти. Социз- 
листическяй трудть величиянц 
колга Б. Полевойть «Горячай 
цех» книгац пользовандай с0- 
ветскяй од ломаттнень ёткса 
одю популярностьса. 

Тяфтама тематикас коре кни- 
гатне арасть питни вкладкс со- 
ветскяй литературати. Синь 
эсост читательсь няйсы тя- 
ниень шить, советскяй народть 
героическяй трудонц. 

Московскяй комсомолецнень 
иницизтиваенон коряс 
ВЛЕСМ-нв Саранскяйнь гор- 
комсь и Мордовиянь писате- 
лень правлениясь майть 7—8 
шинзоя эзда ётафтеть од чи- 
тателень ошень конференция, 
коса обеуждандакшневсть ня 
книгатне. Ковференцияса тиф 
«Социалистическай строитель- 
ствасв и од ломанть образощ 
художественнай литератураса», 

| «Ко работаме-художествен= 
най произведени ятнень лангса», 
| доклаттнень коряс корхтасть 


лама од ломань, Тяста няеви, 
што комсомольскяй массась и 
од ломаттне оцю интервсса то- 
нафнихть художественнай ли- 
тературать эзда, сявондьсазь 
совь эздонза сембөнь, мезсь 
эрлви тейст. Обсуждеяияса эрь 
выступающайсь корхтась сянь 
колга, кодама оцю воспита- 
тельнай значения макссихть 
книгатне. 

Маскаев ялгась (ваучно-ис- 
следовательскяй институт) эсь 
выступлениясояза лотксесь эр- 
зянь литератураса од ломанть 
образонц ланге. Сон няфтезе, 
што мекольдень пингть эрзянь 
литератураса од ломанть няф- 
темац мушенды оцю васта. 
Кономанин, 9. Пятай поэттне 
әсыь стихотворенияснон эса 
няфнесазь минь эпохань од л0- 
манть  моральчай  обаикони, 
этиканц. (яс и синь кой-кона 
стихотворенияснон оцю инте 
рес мархта зувондеазь од 10- 
маттне. Но тя нинге аф сембе. 

Эрзянь литератураса од л0- 
манень обрасне няфневихть аф 
сатомшкаста лама . писателень- 


| 


(Полатксоц 4-це стр.) 


—— уу" а) 


Аноклайхть 
испытаниятненди 


Порапа велень аф. полнай 
ередняй школаса моли 6таф 
програминай материалть пов- 
торенияц. Сембода цебярьста 
повторяндамась моли 7 класса 
физикать и химиятв коряс, ко- 
натнень вятьсыне В. Челмат- 
кин преподавательсь. Мате- 
риалть повторяндамста приме- 
няндакшневихть нагляднай по- 
собият и стак тов. 

Школась оцю мяльса учеыне 
тунданв проверочнай испыта- 
ниятнень. Эрь учениксь ушедеь 
цебярьста аноклама ся шит- 
ненди, мзярда няфтьсы, кода 
сон тонафнесь 1940—1941 то- 
нафнема хизоня. 

Куколев. 

Ковылкинекяй р-н. 


САМОДЕЯТЕЛЬНАЙ 
РАБОТАСЬ 


Республиканскяй Политпрос- 
ветшколаса цебярьста ладяф 
художествевнай самодеятельно- 
стень работась. Школаса ули 
клуб, конац лац оборудован- 
даф. Клубовь заведующайкс 
расом 1-де курсонь учениксь 

ожевников ялгась. (онь ини- 
циативанц вельде организован- 
дафт краснай уголок, драмати- 
ческяй, хоровой, музыкальнай, 
танцонь и физкультурний кру- 
жокт. А 

Лац работай драматическяй 
кружоксь, коса руководителькс 
ащи Николин ялгась. Март и 
апрель кофнень пингета ульсь 
путф 7 постановкат. 

3-це курсонь ученикне тиен- 
дихть развай темас доклатт. 
Например: международнай авань 
шить колга тиендеь доклад 
Т. Ударовась, Маяковскяйть 
творчестванц колга —Кожевни- 
ковсь, международнай положе: 
ниять колга —Пановсь и сетак 
тов. Ульсть организовандафт 10 
вечерхт, 7 художественно-поли- 
тическяй книгань выставкат. 


Вельмискин. 
Краснослободке ош. 


Теориять сотнесазь 


Малавонь средняй школаса 
естествознаниянь урокне ётаф- 
невихть пяк шарьхкодевиста и 
интереснайста, сяс мес синь 
сотфт практическяй работать 
мархта; материалть теоретичес- 
ки ётамстонза учащайхне ти- 
ендихть пяк интереснай и цен- 
най опытт и наблюденият 
школьнай переса. 

Марнек школьнай пересь 
явф участкава, конат кемок- 
стафт класснень мельге. Нят 
участкатнень лангса ученикне 
и юннаттне ётафнесазь эсв на- 
блюденияснон. 

Нинге сёксенда 1940 кизоня 
9 классонь ученикне марса юнна- 
ттнень мархта тисть дарвинскяй 
площадка: кемонв квадратнай 
метра лангс озафнеств фкя 
кизовь возрастса 100 пиченя. 
И вятихть наблюдения. 

Сяка жа сёксеня школьнай 


практикать мархга 


пери видефт поздняй озимой 
розь, шурьхкянь, пурьхкянь, 
марлю видьмонь паньдть, к0- 
натнень мельге стане жа ва- 
ныхть юннаттне. Сембе эсь на- 
блюденияснон тяшнесазь днев- 
никозост и «Юннат» журнало- 
Зост. 

Вятемок наблюденият, тиен- 
демок опытт, ученикне нинге 
сяда кемоста шарьхкотькшне- 
сазь материалть, особенна дар- 
винскяй учениять и практика- 
са няйсазь, кода растевиятне 
тюрихть валдонкса, влаганкса 
и стак тов. 

Юннаттне, тонафнемок теоре- 
тически од сорт растениянь 
получамать и скрещиваниять, 
кармайхть тядде садса скрещи- 
вать, конань вельде получайхть 
од сорт растеният. 

Ив. Дорожкин. 

Рыбкинекяй р-н. 


ЮННАТОНЬ КРУЖОК 


Оцю интерес мархта рабо-|культурань видьмот, конатнень 


тайхть юннаттне М. Пашалонь 
средняй школать видеса кру- 
жокса. Юнаттненв работаснон 


лангса руководства вяти Миро: 
новсь. 

1941 
юннаттненди кучсть овощнай 


кизоня Саранскяйста 


мархта синь тиендихть опытт. 

Юннаттне ящике видесть 5 
сортт арбуз, 3 сортт дыня и 
разнай панчф видьмот. 


Дворецкий. 
Пурдошанскяй район. 


СНИМКАСА: Рузаевскяй железнодорожнай училищань от- 


личницатне Макаровась и Кшовась. 


Од ломанть образоц советскяй 
литератураса 


произведенияса, а кда няфне- 
вихть, то безжизиеннайста. 
Эряви азоме, што тя конфе- 
ренцияти ёфси питай ‘ашесть 
анокла мокшень писательхнеи 
поэттне. 
жх ж ж 


Кода вяеськ рузовь литера- 
тураса злободневнай темас сёр- 
матф произведениятне арасть 
советскяй од ломаттненди инь 
кельгома квигаке. Тяни лот- 
катама кизефксть ланге, кода 
няфневи мокшень литератураса 
од ломанть образой. Талантли- 
вай мокшень писательть Без- 
бородовть «Волянкса» и лия 
произведениядонза меле лис- 
сть светс мокшень писате- 
лень и поэтонь лама труд. 
Пингта Безбородовть куломдон- 
за меле ётась лама, но сембе 
сяха мокшень читательхне оцю 
мяльса лувондыхть сонь произ- 
ведевиянзон эса, аф юкснесазь 
синь. Но мес жа Безбородовда 
мезе мокшень писательхнень и 
поэттнень произведевияснон 
ламоснон мархта пяк кржа 
пользовандай мокшень чита- 
тельсь? Тянди ответсь может 
улеме аньцек фкя, што Бевбо- | 

родовсь правильнайста маштсь 
нафтемонза ся эпохать, конань 
колга сёрмадеь, правильнайста 
няфтезе мокшень народть ся 
пингонь эряфонц. 

Тяка жа тематикать коряс 
Н. Алемаевсь и Г. Ельмеевеь 
сёрмадсть Безбородовти подра- 
жанияса «Миколкань Татусь» 
и «Полю» поэмат. Синь эсост 
темась фкя. Но Алемаевти и 
Ельмеевти правильнайста 
ашесть няфтев общественнай 
явлениятне и аф стак крити- 
кась и читательхне кальдявста 
отзываются синь творенияснон 
колга. 

Паяк ржа писатель няфнесы 
колхоснень эса творческяй 
трудть. Тяфтама произведеви- 
ятне лувондовихть единицакс. 
Синь эздост инь удачнайкс лу- 
вондови колхознай трудтв кол- 
га А. Карасевть «Чуднай сад» 
произведенияц. Сонь эсонза тя- 
чиень ломатть— минь колхозни- 
коньке, конат тянивок минь 
сельме инголенк тиендихть чу- 
десат трудовой фронтса. 


Илядыкс произведениятнень 


эса мокшень литератураса апак 


няфтть социалистическай 


Фотось Касперть. 


трудеь, сонь эсовза ломанть 
формированияп. Мекольдень 
кизотнень эзда «Колхозонь 


эряф» журналеь и мокшень 
газетатне печатлакшнихть аф 
кржа произведеният, но синь 
эсост аш эряф. Нльне инь зре- 
лай мокшень поэтть Дурновть 
произведениянзон эса кайгихть 
нежнай кельгомань морхне. 
Виде, тя тематикась пяк це- 
бярь. Кельгомань чувствась— 
—тя ломанть инь чистай, инь 
вию чувстванза.. Но минь од 
ломаненьконь фкя-фкяньди 
кельгомасна тиендеви трудса. 
“«Ялгат тага нежедеть— 
цёранят и стирнят: 
Щёкавясна мазыхть, кода 
ЕСТЫНЯТ» 
(Оёксень шобдава 
стихотворевияста) 
«Секрет» стихотворениясонза 
Дурнов поэтсь сёрмады: 
«Стирняй, мес тон краскаса 
Шаманяцень вадендьсак». 


Дурнов поэтть произведени- 
янзон эса няфневихть ломат- 
тне эряфть эзда сязьфета. Аф 
сави лама корхтамс тяниень 
павазу и радостнай эряфть 
колга. Но эрафть павазуста 
тиендьсы зньцек трудев. И сяс 
читательсь мярьголь ба поэтти: 
«Няфтьк ломанть трудез, а аф 
праздвичвай эряфса». И эряви 


`ЕВРОПАСА, АФРИНАСА 


—. 
— 


И АЗИЯСА ВОЙНАСЬ 


(10 и 11-це майста военнай действиятнень дневниксна) 


Англо-германскяй фронтса ак- 
тивна действондай английскяй 
авиация. 

10и 11-це майста виюста бом- 
бардировандафт Гамбург, Ман- 
гейм и Людвисхафен герман- 
свяй ошне. Ояда ёмла отрятт 
атаковандазь Берлинть, Бре- 
менть, Әмденть, (Германия), 
Калеть, Булонть, (Франция), 
Остендеть (Бельгия), Роттер- 
дамть, Эймейденть ( Голландия) 
и Южнай Норвегиять аэродро- 
монзон. 

Кода азондсы  германскяй 
сводкась, 11-це майнь карша 
веть германскяй истребительхне 
прафгсть 8 английскяй само- 
летт. 

Германскай авиациясь бом- 
бардировандась Англияса и 
Шотландияса разнай объектт. 
11-це майнь карша веть глав- 
най ударсь ульсь ладяф ЛОон- 
донть каршес. Английскяй сто- 
лицать лангс налетсь мольсь 5 
частонь пинге, и, кода корхтай 
Ассошиэйтед Пресс агентствась, 
ульсь сембода ожесточеннай 
войвань сембе пингть эзда. 
Английскяй даннайхнень коряс, 
11-це майнь карша веть Анг- 
лиять вельксса тапаф 33 гер- 
манскяй самолет. 


* 

Абиссинияса английскяй вой- 
скатне нажимть виияфнесазь. 
«Таймс» английскяй газетать 
военнай обозревателец сёрмады, 


што итальянскяй командова- - 
ниясь всякай лаца старандай: 
сяда куватенди таргаме опера- 
циятненв Абиссиниясз, штоба 
возможна сяда кувать кирдемс 
тоса ащи английскяй войекат- 
нень. Кода корхтай обозревг- 
тельсь, абиссинскяй .фронтса 
военнай компаниять меколь- 
день этапонза пяк стакат англи-- 
чаттненди. Итальянецне пуроп- 
тозь эсь вийснов непреетупнай 
райоттненди, конатвенв тёждя. 
оборонасна. Тяниень пингть 
Абисеинияса итальянекяй вой- 
скада лувондови аф ламода 30 
тёжяньда лама. 
х жж 

Иракса, английскяй көман- 
дованиять сообщениянц моряс, 
английскяй войскатне занязь. 
Хаббаниять райононн · вельксса. 
господствующай возвышен- 
ностть. Иракскяй частьтне по- 
тайхть север шири, Рамади и 
Фалудже ошнень шири. Юнай- 
тед Пресс агентствась азовдсы, 
што иракскяй войскатне пан- 
жезь Евфрат ляйть эзда плоти- 
натнень и ваяфтозь Фалуджать- 
и Багдатть ёткета низиватнень. 

Иравскяй командованиятё. 
сообщенияса корхтави, што 
фронтть западнай участкасонза. 
противниксь повсь стака поло- 
женияс. Иракскяй артиллериясь. 
успешна ляцендеыне ненрия 
тельскяй позициятневь. 

(ТАСС). 


Германиять ланге Английскяй авиациять налетонзон колга 


«Бремер нахрихтен» герман- 
скяй газетась пачфнесы, што 
9-це майнь карша веть авг- 
лийскяй авиациять Ерупнай 
соединениянза тисть налет 
Бремен ошть лангс. Английс- 
кяй самолеттне ёрдасть нес- 
колька сяда фугаснай и нес- 
колька тёжянь зажигательнай 
бомба. Кафта заводса тиевсть 
пожархт. Но синь курок ульсть 
машфтфт. 


ошть сембе кварталонза. Мар- | лама пожар. 


азомс, што поэтть лисьф 
«Нюди» сборниксонза пяк ла- 
ма сёрмадови трудть эзда сязь- 
фета нежнай кельгомать колга. 

Тематикань тяфтама жа рам- 
кась Самошкинь од поэтть сти- 
хотворениянзон эса. Виде, ля- 
дыкс поэттнень коряс сонь 
творчествасонза улихть и лия 
темат, но тя темась занци лия 
тематнень коряс сембодонга 
оцю васта. Эряви прибавамс 
сянь, што стихотворевиянза 


кельгомать колга аф удач- 
найхть. 
с— бедизе шави. Мес— 


Батя? — 

Лангозон вси оцю прась». 
Ояда тов тяка жа «Ватяти» 
стихотворениясонза поэтсь сёр- 


-] Мады; .: › 


«—Корктак, стирняй, 
отвечак, 

Штоба машфтоме эздон 
жарть». 


Тяда меле авторсь «маты» 
кодама-бди «пожар». 
Тяфтама ‹жарда», «псида», 


«седиень шавомада» и ‹пожар- 
да» пяшксет А. Малькинть 
произведениянза. «Нчкозде сёр- 
ма» стихотворевиясонза авторсь 
сёрмады: 
«Шумбрат, кельгомнязе, 
Паша, 

Од стирень поклон!» 


нек срафтф 10 здавиат, 29 
здания пяк колаф и несколька, 
сяда куд получасть аф оцю 
поврежденият. Ошса тиевеь 45 
пожар, конатнень эзда дамось 
удалась шобдавати матоме. 
Кода пачфнесы Берлинонь 
полицей -президентеь, Берлинть 
лангс английскяй мекольдень. 
налеттнень пингета ульсь үёр- 
даф лама зажигательнай 6бом- 


Бомбардировандафт ү ба. Ня бомбатнень эзда тиевсь. 


(ТАСС). 


—^^щщщШщ^щщ^щ^щ^Ц^щ^^^,^дллильииьльиьАьиьльыь МАМАНА 


И сембе стихотворенияса 
стирсь терди кельгома цёрани. 
эса «инжикс». Саме ся пиягть, 
мзярда ‹«кенерихть куярхне» ш 
стак тов. Дряй тафта тиендеви. 
кельгомась, дряй куярда ярх- 
цазь макссеви фкя-фкянди кель- 
гомань чуветвась. Аф мумок 
эряфса темат, Малькинць ту- 
шенды пейзажень, природань. 
нафтема областти. 1941-це ки- 
зоня «Колхозонь эряф» жур-. 
налса стихотворениянзов эса, 
«Календарда» башка, морай 
природать эса, кона описаниясь 
васьфневи мокшень поәттнень 
и писательхнень эрь вещасвон 
эса. А синь эздост колма— 
«Горьф», «Кузня», «Казне», 
аф корхтамок художественнай 
ширде аф кальдяв отделкаенон 
колга, синь эсост «вжнай вар- 
мат», коват «вяшкихть куйкс», 
«валвмала` вармань увнамат» 
и стак тов. 

Писательхненди и п0эт- 
тненди эряви шарфтоме мяль 
читательскяй массать откликон- 
зон шири, тонафнеме эряфть, 
и эста эньцек можна изк- 
соме мокшень читательти вы- 
соко-художественнай,  ндейно- 
выдерженнай произведеният. 

И. Белов. 
Ответ. редакторсь 
И. ЧУДАЙКИН. 

